สมาพันธ์กีฬาใต้น้ำโลก

สมาพันธ์กีฬาใต้น้ำโลก หรือ สมาพันธ์ดำน้ำโลก (World Underwater Confederation; อักษรย่อ: CMAS) ในไทยนิยมเรียก ซีแมส เป็นองค์การระหว่างประเทศไม่แสวงหาผลกำไรเพื่อส่งเสริมกีฬาใต้น้ำ (อาทิ การดำน้ำลึก) วิทยาศาสตร์ใต้น้ำ และให้การฝึกศึกษาแก่นักดำน้ำ ก่อตั้งที่ราชรัฐโมนาโก เมื่อเดือนมกราคม พ.ศ. 2502 ถือเป็นองค์กรสอนดำน้ำที่เก่าแก่ที่สุดแห่งหนึ่งของโลก โดยการสอนจะกระทำโดยสมาคมกีฬาดำน้ำของแต่ละชาติซึ่งสังกัดสมาพันธ์ฯ สมาพันธ์ฯ มิได้ทำการสอนโดยตรง
สมาพันธ์กีฬาใต้น้ำโลกจัดตั้งตามมติที่ประชุมเมื่อวันที่ 28 กันยายน พ.ศ. 2501 มีตัวแทนจากประเทศเบลเยียม บราซิล ฝรั่งเศส เยอรมนี กรีซ อิตาลี โมนาโก โปรตุเกส สวิตเซอร์แลนด์ สหรัฐ และอดีตยูโกสลาเวีย เห็นพ้องต้องกันว่าจะต้องจัดตั้งสมาพันธ์เพื่อส่งเสริม สนับสนุน และกำกับดูแลกีฬาใต้น้ำต่าง ๆ ต่อมาจึงได้มีการประชุมอีกครั้งหนึ่งในวันที่ 9-11 มกราคม พ.ศ. 2502 ให้จัดตั้งสมาพันธ์กีฬาใต้น้ำโลก และตกลงให้ใช้อักษรย่อของสมาพันธ์เป็นภาษาฝรั่งเศส (เซมัส) ตามภาษาทางการระหว่างประเทศที่นิยมใช้กันมากในสมัยนั้น
ฌัก-อีฟว์ กูสโต นักสำรวจใต้น้ำและผู้บุกเบิกการดำน้ำชาวฝรั่งเศสได้รับเลือกเป็นประธานสมาพันธ์คนแรก ส่วนลุยจี แฟร์ราโร นักสำรวจใต้น้ำชาวอิตาลีได้รับเลือกเป็นรองประธาน
สมาพันธ์ฯ เป็นองค์กรสืบเนื่องจากคณะกรรมการกีฬาใต้น้ำ ซึ่งเป็นส่วนหนึ่งของสมาพันธ์การตกปลาเพื่อกีฬาระหว่างประเทศ (จัดตั้งเมื่อ 22 กุมภาพันธ์ พ.ศ. 2495)
สมาพันธ์ฯ ประกอบด้วยคณะกรรมการสามคณะ ได้แก่ คณะกรรมการกีฬา คณะกรรมการเทคนิค และคณะกรรมการวิทยาศาสตร์ อยู่ภายใต้การกำกับดูแลของคณะกรรมการบริหารงานสมาพันธ์ฯ คณะกรรมการเหล่านี้จะประชุมรวมกันทุกปี และมีคณะอนุกรรมการตามความจำเป็น
สมาคมกีฬาดำน้ำแห่งประเทศไทย เป็นสมาชิกของสมาพันธ์กีฬาใต้น้ำโลก มีหน้าที่ส่งเสริมกีฬาใต้น้ำ และสามารถออกใบอนุญาตดำน้ำได้โดยใช้มาตรฐานการฝึกของสมาพันธ์ฯ

**คณะกรรมการกีฬา**
สมาพันธ์กีฬาใต้น้ำโลกส่งเสริมให้มีการจัดการแข่งขันกีฬา อาทิ- การแข่งขันดำน้ำฟินสวิมมิ่งชิงแชมป์โลก- การแข่งขันฮอกกี้ใต้น้ำชิงแชมป์โลก- การแข่งขันเดินสำรวจใต้น้ำ (underwater orienteering) ชิงแชมป์โลก- การแข่งขันถ่ายภาพใต้น้ำชิงแชมป์โลก- การแข่งขันรักบี้ใต้น้ำชิงแชมป์โลก

**คณะกรรมการเทคนิค และหลักสูตรการศึกษา**
ระบบการฝึกศึกษาดำน้ำของสมาพันธ์กีฬาใต้น้ำโลก
คณะกรรมการเทคนิคมีวัตถุประสงค์เพื่อให้การศึกษาและให้ความปลอดภัยในการดำน้ำแก่สมาชิกของสมาพันธ์ฯ โดยพัฒนามาตรฐานการฝึกสอน สมาชิกคณะกรรมการจะเลือกจากที่ประชุมใหญ่ให้ดำรงตำแหน่งต่าง ๆ คือ ประธาน เลขานุการ ผู้อำนวยการฝ่ายมาตรฐาน ผู้อำนวยการฝ่ายการศึกษา ผู้อำนวยการฝ่ายเทคนิค ผู้อำนวยการฝ่ายความปลอดภัยในการดำน้ำ ผู้อำนวยการฝ่ายกิจการพิเศษ และสมาชิกทั่วไป คณะกรรมการฯ จะดูแลระบบการฝึกศึกษานักดำน้ำ และระบบการรับรอง/อนุญาตนักดำน้ำ สมาพันธ์กีฬาใต้น้ำโลกเกิดขึ้นจากองค์การอาสาสมัครที่เข้ามาทำงานด้วยใจ บรรดาการฝึกศึกษาจะเน้นทฤษฎีในห้องเรียนอย่างเข้มข้นจนแตกฉานจึงจะพานักดำน้ำลงสู่น้ำได้ ทั้งนี้เพื่อส่งเสริมความปลอดภัย ซึ่งต่างจากหลักสูตรของสมาคมวิชาชีพครูสอนดำน้ำ หรือสกูบาสกูส์อินเตอร์เนชันแนล ที่เน้นนำผู้เรียนลงสู่น้ำให้เร็วที่สุด เพื่อให้ได้พักผ่อน
สมาพันธ์กีฬาใต้น้ำโลก จัดพิมพ์มาตรฐานการฝึกนักดำน้ำระหว่างประเทศ โดยแยกออกเป็นสามฉบับ คือ การดำน้ำเพื่อการพักผ่อน การดำน้ำเพื่อทำงาน และการเป็นครูสอนดำน้ำ นอกจากนี้ สมาพันธ์ฯ ยังจัดทำระบบการรับรองและอนุญาตนักดำน้ำ กล่าวคือ นักดำน้ำที่ไม่ได้รับการฝึกฝนจะไม่สามารถดำน้ำโดยลำพังได้โดยไม่มีการควบคุม สมาพันธ์ฯ กำหนดให้บัตรอนุญาตดำน้ำมีสองด้าน ด้านหนึ่งแสดงระดับการศึกษา อีกด้านแสดงรายละเอียดขององค์การที่ฝึกสอนและของตัวนักดำน้ำ สมาพันธ์กีฬาใต้น้ำโลกไม่ให้การศึกษาโดยตรง แต่สมาคมกีฬาใต้น้ำที่เป็นสมาชิกสามารถให้การศึกษาได้  นอกจากนี้ ศูนย์กีฬาดำน้ำต่าง ๆ ที่ได้รับรองจากสมาพันธ์ก็สามารถให้การฝึกศึกษาได้เช่นกัน

**หลักสูตรเพื่อสันทนาการ**
บัตรอนุญาตดำน้ำชนิดสี่ดาวของสมาพันธ์ฯ
สมาพันธ์กีฬาใต้น้ำโลกได้จัดทำมาตรฐานการฝึกและการอนุญาตดังต่อไปนี้- การดำน้ำขั้นแนะนำ หรือ Introductory SCUBA Experience เป็นการให้ผู้สนใจ ผู้มีเวลาน้อย หรือไม่มั่นใจ ได้รับการฝึกศึกษาและทดลองดำน้ำที่ความลึกไม่เกิน 10 เมตร ภายใต้การดูแลของครู ใช้อากาศปกติหายใจ - การดำน้ำระดับหนึ่งดาว หรือ One Star Diver เป็นการฝึกนักดำน้ำให้รู้จักใช้อุปกรณ์สกูบาในพื้นที่ปิด และสามารถออกไปดำน้ำร่วมกับนักดำน้ำที่มีประสบการณ์ได้- การดำน้ำระดับสองดาว หรือ Two Star Diver เป็นการฝึกนักดำน้ำให้สามารถดำน้ำร่วมกับเพื่อนดำน้ำที่มีระดับการอนุญาตเดียวกันหรือสูงกว่า โดยอาจดำรวมกับนักดำน้ำระดับหนึ่งดาวในที่ตื้นมีกำบังได้- การดำน้ำระดับสามดาว หรือ Three Star Diver เป็นการฝึกดำน้ำให้มีประสบการณ์ครบถ้วน สามารถช่วยเหลือกำกับดูแลนักดำน้ำได้ และช่วยเหลือครูฝึกได้ทั้งในสระและในแหล่งน้ำธรรมชาติ- การดำน้ำระดับสี่ดาว หรือ Four Star Diver หมายถึง นักดำน้ำที่มีความรู้ความสามารถสูงกว่าระดับสามดาว สามารถช่วยเหลือการฝึกนักดำน้ำระดับหนึ่งดาว และนำพานักดำน้ำอื่นให้ประสบผลตามวัตถุประสงค์ของการดำน้ำคราวนั้นได้
การดำน้ำตื้น
- การดำน้ำตื้นระดับหนึ่งดาว หรือ One Star Snorkel Diver เป้นการฝึกนักดำน้ำให้สามารถใช้หน้ากาก ท่อหายใจ และตีนกบในสระหรือบริเวณน้ำตื้นได้อย่างปลอดภัย- การดำน้ำตื้นระดับสองดาว หรือ Two Star Snorkel Diver เป็นการฝึกนักดำน้ำให้สามารถดำน้ำตื้นได้ปลอดภัยมากขึ้นกว่าระดับหนึ่งดาว- การดำน้ำตื้นระดับสามดาว หรือ Three Star Snorkel Diver เป็นการฝึกนักดำน้ำให้สามารถดำน้ำตื้นได้ปลอดภัย ช่วยเหลือผู้อื่นได้ และพาผู้อื่นไปดำน้ำตื้นได้

**หลักสูตรเพื่ออาชีพ**
ต่อไปนี้เป็นหลักสูตรของสมาพันธ์ฯ เพื่อให้ผู้เรียนเป็นผู้สอนดำน้ำได้- ผู้สอนดำน้ำตื้นระดับหนึ่งดาว หรือ One Star Snorkel Diver Instructor หมายถึง นักดำน้ำตื้นระดับสองดาวซึ่งมีความรู้และทักษะ ตลอดถึงความสนใจในการสอนดำน้ำตื้น สามารถสอนดำน้ำตื้นภาคปฏิบัติในระดับหนึ่งดาวในสระ และสามารถเป็นผู้ช่วยครูในแหล่งน้ำธรรมชาติได้ ไม่สามารถเป็นครูหรือผู้นำการดำน้ำตื้นได้เอง- ผู้สอนดำน้ำตื้นระดับสองดาว หรือTwo Star Snorkel Diver Instructor หมายถึง ผู้สอนดำน้ำตื้นระดับหนึ่งที่มีความพร้อมตลอดถึงทักษะที่จะสอนดำน้ำตื้นได้ทั้งในสระและในแหล่งน้ำธรรมชาติ โดยสามารถฝึกผู้สอนดำน้ำตื้นระดับหนึ่งดาวได้ด้วย- ผู้สอนดำน้ำลึกระดับหนึ่งดาว หรือ One Star Instructor หมายถึง นักดำน้ำระดับสามหรือสี่ดาวที่แสดงให้เห็นถึงความรู้และเทคนิคในการสอนให้ผู้อื่นดำน้ำได้อย่างปลอดภัย สามารถฝึกสอนนักดำน้ำระดับหนึ่งดาวได้- ผู้สอนดำน้ำลึกระดับสองดาว หรือTwo Star Instructor หมายถึง ผู้สอนดำน้ำลึกระดับหนึ่งดาวที่มีความรู้ ทักษะ ประสบการณ์ สามารถสอนนักดำน้ำเป็นกลุ่มในห้องเรียน สระ และแหล่งน้ำธรรมชาติ สามารถฝึกสอนมัคคุเทศก์ดำน้ำ ผู้ชวยผู้สอน และช่วยเหลือการฝึกผู้สอนดำน้ำลึกระดับหนึ่งดาว สามารถสอนและรับรอง/อนุญาตนักดำน้ำได้ทุกคน รวมถึง ผู้สอนดำน้ำตื้น- ผู้สอนดำน้ำลึกระดับสามดาว หรือThree Star Instructor หมายถึง ผู้สอนดำน้ำระดับสองดาวที่มีความรู้ ความสามารถ ประสบการณ์สูง สามารถฝึกนักดำน้ำได้ทุกระดับ และสามารถควบคุมการฝึกสอนและรับรองครูสอนดำน้ำ สามารถจัดการฝึกพิเศษต่าง ๆ และกำกับดูแลศูนย์กีฬาดำน้ำได้

**คณะกรรมการวิทยาศาสตร์**
สมาพันธ์กีฬาใต้น้ำโลกประกอบด้วยคณะกรรมการวิทยาศาสตร์ ซึ่งทำหน้าที่ศึกษา ค้นคว้า วิจัย วิทยาศาสตร์ทางกีฬาใต้น้ำ ตลอดจนถึงวิทยาศาสตร์แขนงอื่น ๆ ที่เกี่ยว้ของ อาทิ ความหลากหลายทางชีวภาพ สปีชีส์บุกรุก ฯลฯ
คณะกรรมการวิทยาศาสตร์ได้กำหนดให้มีแนวปฏิบัติว่าด้วยการดำน้ำเชิงวิทยาศาสตร์แก่องค์การการศึกษา วิทยาศาสตร์ และวัฒนธรรมแห่งสหประชาชาติ นอกจากนี้ ยังได้กำหนดว่านักดำน้ำเพื่อการวิจัยต้องมีความรู้ต่าง ๆ ดังนี้- CMAS Scientific Diver (CSD) ต้องเป็นนักดำน้ำระดับสองดาว และได้รับการอบรมเพิ่มเติม- CMAS Advanced Scientific Diver (CASD) ต้องเป็นนักดำน้ำระดับสามดาว และได้รับการอบรมเพิ่มเติม- CMAS Scientific Diving Instructor ต้องเป็นครูสอนดำน้ำระดับสองดาว และได้รับการอบรมเพิ่มเติม- CMAS Confirmed Scientific Diving Instructor (pre-requisite: ต้องเป็นครูสอนดำน้ำระดับสามดาว และได้รับการอบรมเพิ่มเติม

**สมาคมกีฬาที่เป็นสมาชิก**
สมาพันธ์กีฬาใต้น้ำโลก ประกอบด้วยองค์กรสมาชิกอย่างน้อย 130 ประเทศ จากทั้งหมด 5 ทวีป คือ องค์กรเหล่านี้บ้างใช้คำ "สมาคม" นำหน้า บ้างใช้ "สหพันธ์" สุดแต่ข้อบังคับข้อกำหนดขององค์กรจะกำหนดไว้

**ทวีปแอฟริกา**
 Algeria สหพันธ์กีฬาใต้น้ำและการช่วยเหลือผู้ประสบภัยทางน้ำแห่งแอลจีเรีย- Cape Verde สหพันธ์กีฬาใต้น้ำแห่งประเทศเคปเวิร์ด- Egypt สหพันธ์กีฬาใต้น้ำและการช่วยผู้ประสบภัยทางน้ำแห่งประเทศอียิปต์- Kenya สหพันธ์การช่วยผู้ประสบภัยทางน้ำแห่งประเทศเคนยา- Madagascar สหพันธ์กีฬาดำนำแห่งประเทศมาดากัสดาร์- Morocco สหพันธ์กีฬาดำน้ำและกีฬาใต้น้ำหลวงแห่งประเทศโมร็อกโก- Mauritius สหพันธ์กีฬาดำน้ำลึกแห่งประเทสมอริเชียส- Namibia สหพันธ์กีฬาใต้น้ำแห่งประเทศนามิเบีย- Djibouti สหพันธ์กีฬาใต้น้ำแห่งประเทศจีบูตี- Seychelles สหพันธ์นักดำน้ำลึกแห่งประเทศเซย์เชลล์- Seychelles สหพันธ์กีฬาใต้น้ำแห่งประเทศเซย์เชลล์- South Africa สมาคมผู้สอนซีแมสแอฟริกาใต้Cmas Instructors South Africa- South Africa สหพันธ์กีฬาใต้น้ำแห่งประเทศแอฟริกาใต้- Tunisia สหพันธ์กีฬาใต้น้ำแห่งประเทศตูนีเซีย- Tunisia สหพันธ์กีฬาตกปลาแห่งประเทศตูนีเซีย

**ทวีปอเมริกา**
 United States สมาพันธ์กีฬาใต้น้ำแห่งสหรัฐ- United States สมาพันธ์ดำน้ำตัวเปล่าแห่งสหรัฐ- United States สมาคมใต้น้ำแห่งอเมริกา- Argentina สหพันธ์กีฬาใต้น้ำแห่งประเทศอาร์เจนตินา- Argentina สมาคมกีฬาฮอกกี้ใต้น้ำแห่งประเทศอาร์เจนตินา- Brazil สหพันธ์กีฬาใต้น้ำแห่งประเทศบราซิล- Canada สมาคมกีฬาใต้น้ำแห่งประเทศแคนาดา- Canada สมาคมผู้สอนซีแมสแห่งประเทศแคนาดา- Canada แคเนเดียไดฟ์วิงโปรแกรม- Chile สหพันธ์กีฬาใต้น้ำและการช่วยเหลือผู้ประสบภัยทางน้ำแห่งประเทศชิลี- Colombia สหพันธ์กีฬาใต้น้ำแห่งประเทศโคลอมเบีย- Cuba สหพันธ์กีฬาใต้น้ำแห่งประเทศคิวบา- Ecuador สหพันธ์กีฬาใต้น้ำแห่งประเทศเอกวาดอร์- Mexico สหพันธ์กีฬาใต้น้ำแห่งประเทศเม็กซิโก- Mexico International Diving Instructors Mexico- Peru สหพันธ์กีฬาใต้น้ำแห่งประเทศเปรู- Uruguay สหพันธ์กีฬาใต้น้ำแห่งประเทศอุรุกวัย- Venezuela สหพันธ์กีฬาใต้น้ำแห่งประเทศเวเนซุเอลา

**ทวีปเอเชีย**
 United Arab Emirates สโมสรกีฬาทางน้ำฟุญัยเราะฮ์อินเตอร์เนชันแนล- China สมาคมดำน้ำแห่งประเทศจีน- Hong Kong สมาคมดำน้ำแห่งฮ่องกง- India สมาคมกีฬาใต้น้ำแห่งประเทศอินเดีย- Indonesia Iสมาคมกีฬาดำน้ำแห่งประเทศอินโดนีเซีย- Iran สหพันธ์การช่วยเหลือผู้ประสบภัยทางน้ำแห่งสาธารณรัฐอิสลามอิหร่าน- Jordan สหพันธ์กีฬาทางน้ำหลวงแห่งประเทศจอร์แดน- Israel สหพันธ์กีฬาดำน้ำแห่งประเทศอิสราเอล- Japan สมาคมผู้สอนดำน้ำซีแมสแห่งประเทศญี่ปุ่น- Japan สหพันธ์กีฬาใต้น้ำแห่งประเทศญี่ปุ่น- Japan สหพันธ์การศึกษาแห่งประเทศญี่ปุ่น- Japan เจซีเอส- Japan แผนกการศึกษาดำน้ำมารีนแทคโน- Japan สมาพันธ์กีฬาดำน้ำคันไซ- Kazakhstan สมาพันธ์กีฬาใต้น้ำแห่งสาธารณรัฐคาซัคสถาน- Kuwait วิทยาลัยกีฬาดำน้ำและว่ายน้ำแห่งประเทศคูเวต- Kuwait คณะกรรมการดำน้ำและการช่วยเหลือผู้ประสบภัยแห่งประเทศคูเวต- Kyrgyzstan สหพันธ์กีฬาดำน้ำแห่งประเทศคีร์กิซสถาน- Lebanon เลบานอนวอเตอร์เฟสติวัล- Malaysia สโมสรดำน้ำมลายา- Malaysia สหพันธ์กีฬาดำน้ำชายฝั่งมาเลเซีย- Maldives สหพันธ์กีฬาใต้น้ำแห่งประเทศมัลดีฟส์- Northern Mariana Islands บริษัทตัวเอนจิเนียริง- Palestine สหพันธ์การว่ายน้ำและกีฬาทางน้ำแห่งปาเลสไตน์- Philippines สหพันธ์กีฬาใต้น้ำซีแมสแห่งฟิลิปปินส์- Philippines สมาคมกีฬาดำน้ำแห่งประเทศฟิลิปปินส์- Saudi Arabia สหพันธ์กีฬาทางทะเลแห่งประเทศซาอุดีอาระเบีย- Singapore สหพันธ์กีฬาใต้น้ำแห่งประเทศสิงคโปร์- South Korea สภาการดำน้ำแห่งเอเชีย- South Korea สมาคมกีฬาดำน้ำแห่งประเทศเกาหลี- Syria สหพันธ์กีฬาใต้น้ำแห่งประเทศซีเรีย- Chinese Taipei สหพันธ์กีฬาใต้น้ำแห่งประเทศจีนไทเป- Chinese Taipei สมาคมการดำน้ำเชิงเทคนิคและวิทยาศาสตร์แห่งไต้หวัน- Thailand สมาคมกีฬาดำน้ำแห่งประเทศไทย- Vietnam สมาคมกีฬาดำน้ำแห่งประเทศเวียดนาม

**ทวีปยุโรป**
 Sweden สหพันธ์กีฬาดำน้ำแห่งประเทศสวีเดน- Switzerland สหพันธ์กีฬาดำน้ำแห่งประเทศสวิตเซอร์แลนด์- Turkey สหพันธ์กีฬาดำน้ำแห่งประเทศตุรกี- Ukraine สหพันธ์กีฬาดำน้ำแห่งประเทศยูเครน- United Kingdom สมาคมสับอะควา

**ทวีปโอเชียเนีย**
 Australia สมาคมกีฬาดำน้ำแห่งประเทศออสเตรเลีย- Tahiti สมาพันธ์กีฬาดำน้ำและการแข่งขันแห่งประเทศตาฮีติ- New Zealand สมาคมกีฬาดำน้ำแห่งประเทศนิวซีแลนด์

**ดูเพิ่ม**
 สมาคมครูสอนดำน้ำแห่งชาติ หรือนาวอี- สมาคมวิชาชีพครูสอนดำน้ำ หรือแพดี- สกูบาสกูส์อินเตอร์เนชันแนล หรือเอสเอสไอ- บริติชสับอะควาคลับ หรือบีแซก

**อ้างอิง**
ต
ต